&Mike.McBride; &Mike.McBride.mail;
&Krishna.Tateneni; &Krishna.Tateneni.mail;
Marek
Laane

    bald@smail.ee

Tõlge eesti keelde
2003-10-14
3.2
KDE
KControl
lokaat
riik
keel

## Riik ja keel

Selles &kde; juhtimiskeskuse moodulis saad kohandada süsteemi vastavalt asukohale, kus sa viibid. Moodulis on viis paneeli, mida järgnevalt põhjalikult kirjeldatakse.

Enamasti piisab riigi valimisest ning muud väärtused ja valikud seatakse automaatselt sobivaks.

Mooduli paneelide all võid näha eelvaatlust, millised seadistused välja näevad. Lisaks positiivsete ja negatiivsete numbrite esitusele on seal näha positiivsed ja negatiivsed rahaühikud, pikk ja lühike kuupäeva ning kellaaja esitus. Kui midagi muudad, kajastub see kohe ka eelvaates, pärast mida võid neid rakendada või ka rakendamata jätta.

### Regioon

Sellel leheküljel on kaks nimekirja, kus saab valida maa ja keeled, mida soovid kasutada.

Klõpsates nimekirjas Riik:, ilmub suuremaid riikide rühmi näitav nimekiri, millest ühte valides näeb selles asuvaid riike.

Kui süsteemis on saadaval valitud maa keel, valitakse see automaatselt. Näiteks Eesti valimine riigina valib automaatselt keelena Eesti, kui see on saadaval.

### Numbrid

Sellel paneelil saab määrata, kuidas esitatakse numbreid. Vaikeväärtused määratakse automaatselt vastavalt varem valitud riigile.

Tekstikasti Kümnendkoha eraldaja saab kirjutada märgi, mida soovid näha eraldamas numbrite kümnendkohti. Siin võib määrata muidugi igasuguse märgi, aga tegelikult on mõttekas jääda ikkagi levinud `.` ja `,` juurde.

Samamoodi saab määrata suurte arvude puhul tuhandete eraldaja. Kui siin ei ole määratud ühtegi märki, isegi mitte tühikut, siis tuhandeid ei eristata ning suured numbrid kulgevad ühes jorus.

Järgmises kahes tekstikastis saab määrata, millised märgid näitavad vastavalt postiivseid ja negatiivseid arve. Eesti traditsiooni kohaselt ei ole positiivsetel arvudel omaette tähistajat, negatiivseid aga märgib `-`.

Rippmenüü Arvusüsteem näitab arvusüsteeme, mida võib arvude kuvamisel kasutada tavapärase araabia süsteemi asemel. Kui valid mõne muu süsteemi kui araabia, kasutatakse seda ainult arvude puhul, mis esinevad koos vastavat süsteemi kasutava keelega (nt. araabia-india arvud araabia keelde tõlgitud rakenduses), kuid mujal kasutatakse endiselt araabia arve.

### Valuuta

Erinevalt numbritest võib rahaühikute tähistamine riigiti väga oluliselt erineda. Kuid usutavasti peaksid ka siin vaikeväärtused sobima.

Rahaühikut tähistav märk või märgid on valitud vastavalt kasutaja määratud riigile. Kümnendkohtade ja tuhandete eraldaja ning arvusüsteem toimivad sarnaselt numbritega. Tekstikast Komakohtade arv võimaldab määrata, mitu komakohta rahaühiku esitamisel näidatakse.

Negatiivse ja positiivse rahasumma kohta on võimalik määrata, kas selle näitaja peab asuma numbrilise väärtuse ees või järel ning kuidas seda eristatakse. Pane tähele, et rahaühiku märkimiseks kasutatavad sümbolid on samad, mida kasutatakse numbrite puhul.

Kui märgitud on kast Valuuta tähise eesliide, näidatakse rahaühiku positiivse või negatiivse väärtuse tähist enne numbrilist väärtust. Kui kast on märkimata, näidatakse tähist pärast numbrilist väärtust.

Rahaühiku tähise esitamiseks on viis võimalust:

- Võimalus Sulgudes näitab numbrilist väärtust sulgudes.

- Võimalus Enne valuuta kogust näitab tähist enne numbrilist väärtust, aga pärast rahaühiku sümbolit.

- Võimalus Pärast valuuta kogust näitab tähist pärast numbrilist väärtust, aga enne rahaühiku sümbolit.

- Võimalus Enne valuuta sümbolit näitab tähist nii enne numbrilist väärtust kui rahaühiku sümbolit.

- Võimalus Pärast valuuta sümbolit näitab tähist nii pärast numbrilist väärtust kui rahaühiku sümbolit.

### Kellaaeg ja kuupäev

Kui sa ei kasuta gregooriuse kalendrit, saad valida endale sobiva kalendrisüsteemi esimesest rippmenüüst.

Kui ka kuupäeva ja kellaaja puhul on soov kasutada muid kui araabia numbreid, saab teisest rippmenüüst valida vajaliku arvusüsteemi.

Ülejäänud leheküljel asuvad tekstikastid kellaaja ning pika ja lühikese kuupäeva tarbeks, kuhu saab kirjutada stringid, mille põhjal kellaaega ja kuupäeva näidatakse.

Kõiki märke, välja arvatud allpool kirjeldatud erikoodid, tõlgendatakse otseselt. Erikoodid koosnevad tähisest `%` ja sellele järgnevast märgist, mis on lahti seletatud allpool:

- Kellaaja vormingu tähistamine:

  - `HH` - tunnid 24-tunnises esituses, mis kasutavad kaht numbrit (00-23).

  - `hH` - tunnid 24-tunnises esituses, mis kasutavad üht või kaht numbrit (0-23).

  - `PH` (suur p)- tunnid 12-tunnises esituses, mis kasutavad kaht numbrit (01-12).

  - `pH` (väike p) - tunnid 12-tunnises esituses, mis kasutavad üht või kaht numbrit (1-12).

  - `MM` - minutid kahe numbriga (00-59).

  - `SS` - sekundid kahe numbriga (00-59).

  - `AMPM` - sõltuvalt tunnist kas am (enne lõunat) või pm (pärast lõunat). Mõttekad koos võimalustega `PH` või `pH`.

- Kuupäeva vormingu tähistamine:

  - `YYYY` - aasta nelja numbriga.

  - `YY` - aasta kahe numbriga.

  - `MM` - kuu kahe numbriga (01-12).

  - `mM` - kuu ühe või kahe numbriga (1-12).

  - `MONTH` - kuu nimetus.

  - `SHORTMONTH` - kuu nimetus lühendatult.

  - `DD` - päev kahe numbriga (01-31).

  - `dD` - päev ühe või kahe numbriga (1-31).

  - `WEEKDAY` - nädalapäeva nimetus.

  - `SHORTWEEKDAY` - nädalapäeva nimetus lühendatult.

Lõpus on liitkast nimetusega Nädala esimene päev, mis võimaldab määrata, milline päev peaks nädalat alustama.

### Muud

Siin saab valida vaikimisi paberiformaadi liitkastis Paberi formaat.

Teine võimalus on valida mõõtesüsteem samanimelises kastis , kus valikuteks on meetermõõdustik või inglise (imperiaalne) mõõdustik.