&Mike.McBride; &Mike.McBride.mail;
&Jost.Schenck; &Jost.Schenck.mail;
&Anne-Marie.Mahfouf; &Anne-Marie.Mahfouf.mail;
Marek
Laane

    bald@smail.ee

Tõlge eesti keelde
2008-05-28
3.2
KDE
KControl
ikoon

## Ikoonid

### Sissejuhatus

&kde; pakub mitmes suuruses ikoonide täiskomplekti. Neid saab kasutada kõikjal &kde;s: töölaual, paneelil, &konqueror;is failihalduri režiimis, kõigi &kde; rakenduste kõigil tööriistaribadel jne. Ikoonide moodul pakub hulganisti võimalusi kohandada ikoonide käitumist ja väljanägemist &kde;s. Võimalik on:

Ikooniteemade halduri pilt &kde; ikoonide kohandamine

Selles moodulis saab:

- paigaldada ja valida ikooniteemasid

- valida ikoonide suurust

- muuta ikoonide efekte (näiteks muuta nad poolläbipaistvaks või toonida)

- seadistada ikoone igas erinevas kohas (töölaud, tööriistaribad &etc;) eraldi

Pane palun tähele, et mõned valikud võivad sõltuda valitud ikooniteemast. &kde; pakub vaikimisi kolme ikooniteemat: Oxygen, Monochrome ja Crystal SVG. Paketis kdeartwork on lisaks muule ka väheste värvidega teema.

Selles moodulis on kaks kaarti: Teema ja Muud. Kaardil Teema saab hallata ikooniteemasid, kaardil Muud aga seda, kuidas ikoone &kde;-s kasutatakse.

### Teema

Ülal näeb aktiivse teema ikoonide eelvaatlust. Vaikimisi paigalduse korral on enamasti ainult üks ikooniteema, milleks on &kde; vaikimisi Oxygeni teema. Paketis kdeartwork on teemasid märksa rohkem ning neid leiab hulganisti ka internetist aadressil http://www.kde-look.org.

Hangi uusi teemasid...

  Selle toimingu puhul peab olema internetiühendus. Ilmub dialoog, kus saab valida uue ikooniteema. Dialoogis nupule Paigalda klõpsates paigaldatakse valitud ikooniteema ning kui oled klõpsanud paigaldajas nupule Sulge, saab kohe uut teemat kasutada

  Uute ikooniteemade hankimine Uute ikooniteemade hankimine

Paigalda teemafail...

  Kui oled tõmmanud internetist uusi teemasid, saab siin valida asukoha, kuhu oled nad paigaldanud. Ilmub väike dialoog, kus saad määrata kettal paikneva ikooniteemade faili asukoha.

  Uue ikooniteema paigaldamine Uue ikooniteema paigaldamine

  Klõpsuga nupule OK paigaldatakse valitud teema ja see muutub kättesaadavaks teemade nimekirjas.

Eemalda teema

  Sellele nupule klõpsates eemaldatakse süsteemist kõik antud teema failid. Ilmub dialoog, mis küsib, kas soovid tõesti kõik selle teema failid eemaldada.

  Teema eemaldamine Teema eemaldamine

  Klõps nupule Kustuta eemaldab teemafailid, klõps nupule Loobu aga jätab selle tegemata ning katkestab eemaldamise.

### Muud

Ikoonimooduli teisel leheküljel näeb kaht sektsiooni:

- Sektsioon Ikooni kasutusviis, kus saab valida, millist ikoonide kasutamisala seadistada (näiteks Tööriistariba või Paneel).

  Seadistatavate ikoonide valik Seadistatavate ikoonide valik

- Eelvaatluse alal näeb, millised on ikoonid parajasti valitud seadistuste puhul. Pane tähele, et eelvaatlus sõltub ka ikoonide staatusest, mis on määratud nende efektidega (sellest räägime lähemalt veidi hiljem).

Kui soovid ikoone seadistada, tuleb esmalt valida ikoonide kasutusala. Muuda seadistusi, kuni leiad endale meelepärase variandi. Seejärel võid valida mõne muu kasutusala ja seda seadistada. Kui oled lõpuks kõik meelepäraseks muutnud, klõpsa muudatuste rakendamiseks nupul OK või Rakenda.

Silmas tasub pidada veel kaht võimalust: Suurus ja Efektid.

#### Ikooni suurus

Ikoonide suuruse määramine Ikoonide suuruse määramine

Ikooni suuruse määramisel on kaks võimalust. Esiteks saab valida ikooni suuruse rippmenüüst. Teiseks võib anda &kde;le korralduse kujutada kõiki piksleid topeltsuuruses. Suuremad ikoonid on eriti kasulikud nägemispuudega inimestele.

See, millist suurust ikoonidele rippmenüüs pakutakse, sõltub mooduli teemapaneelil valitud ikooniteemast. Näiteks väheste värvidega ikooniteema puhul pakutakse vaid suurust 16 ja 32 töölaua- ning suurust 16, 22 ja 32 tööriistaribade ikoonidele. Paljude värvidega teema pakub suurusi 16, 32 ja 48, aga ka 64 ja 128. Samas ei ole &kde;l lihtsalt võimalik kõiki ikoonisuurusi eraldi pakkuda, mistõttu suurus 64 ja 128 tekitatakse automaatselt, mis võib aga tuua kaasa kesisema kvaliteedi.

Kui antud ikooniteemale pakutavad ikoonisuurused sind ikka veel ei rahulda, saab kasutada võimalust Topeltsuuruses pikslid. Selle märkimisel on kõigil ikoonidel topeltsuuruses pikslid, &ie; näiteks normaalse suuruse asemel 2x2. See võimaldab küll ikoonid erakordselt suureks muuta, kuid nende kvaliteet kannatab, nad näevad välja rebitud, sarnanedes nii näiteks sellele, mida peaksid hästi mäletama need, kes kasvasid üles Sinclair ZX Spectrumiga. Kui sellist suurust siiski vaja läheb, annab &kde; paljude värvidega teema suurte ikoonide kasutamine alati parema tulemuse kui väheste värvidega teema topeltsuuruses pikslitega ikoonide kasutamine.

Alati on võimalik valida ka ikoonide animeerimine. Paljudel ikoonidel on olemas animatsioonid. Seda saab kasutada kasti Animeeritud ikoonid ära märkides, kuid tasub tähele panna, et vanema graafikakaardi või vähese mälu puhul võivad animatsioonid olla aeglased või katkendlikud.

#### Efektid

Ikooniefektide seadistamine Ikooniefektide seadistamine

Lõpuks on võimalik seadistada mõningaid ikoonidele rakendatavaid filtreid, kusjuures valida saab kolme liigi vahel:

Vaikeväärtus

  Selline näeb ikoon välja tavaolekus

Aktiivne:

  Selline näeb ikoon välja siis, kui tema kohal asetseb hiirekursor

Keelatud:

  Selline näeb ikoon välja siis, kui vastav tegevus on keelatud, &ie; klõpsamine ei anna mingit tulemust

Vali üks kolmest liigist ja klõpsa nupul Muuda efekti.... Pane tähele, et siin määratav mõjutab ainult neid ikoone, mis asuvad ülal valitud ikooni kasutusviisi alal: kui seal on valitud näiteks Tööriistariba, ei mõjuta aktiivsete ikoonide efekti seadistus ühtegi muul kasutusalal olevat ikooni.

Ikooniefektide nimekirja ilmudes saab kasutada kaht võimalust: esiteks määrata efekti ja siis soovi korral märkida ära kast Poolläbipaistev, mis paneb tausta ikoonist läbi kumama. Paremal pool asub liugur, millega edastada filtrile lisaparameetreid värvide ja koguse jaoks.

Ikoonidele saab rakendada järgmisi efekte:

Efekt puudub:

  Ikoone kasutatakse ilma mingite efektideta

Halliks:

  See filter annab ikoonile hallika varjundi. Halli varjundi intensiivsuse määramiseks klõpsa nupule Seadista.... Arvesta, et enamiku kasutajaliideste puhul kasutatakse seda võimalust ainult keelatud ikoonide juures.

Toonimine:

  Ikoonid toonitakse sinu valitud värvi kasutades. Näiteks saab anda aktiivsetele ikoonidele (&ie; ikoonidele, mille kohal paikneb hiirekursor) kuldse sära. Toonimisel kasutatava värvi ja selle tugevuse saab määrata värvinupu ja nupuga Kogus.

Gamma:

  Kõigile ikoonidele rakendatakse tavapärasest erinev gammaväärtus. Kui sa ei ole näiteks fotograaf ega juhtu teadma, mida 'gamma' tähendab, siis võid seda pidada ka kontrastiks. Milline see efekt täpselt välja peab nägema, saad määrata pärast nupule Seadista... klõpsamist.

Värvide lahjendamine:

  Ikoonide värvid muutuvad tuhmimaks. Selle toime on sarnane näiteks telerite värvinupu kasutamisega. Lahjenduse taseme määramiseks klõpsa nupule Seadista....

Ühevärviliseks:

  Ikoone näidatakse ainult kahe valitud värviga.