&Dario.Freddi;&Dario.Freddi.mail;
Marek
Laane

    bald@smail.ee

Tõlge eesti keelde
2009-01-25
1.4
KDE
Süsteemi seadistused
powerdevil
toitehaldus
sülearvuti voolutarve

## PowerDevil, voolutarbe haldamise deemon

See moodul võimaldab seadistada &kde; voolutarbe halduse tööriista. See kujutab endast PowerDevili deemoni seadistajat; deemoni saab käivitada või peatada teenuste halduri moodulis.

Kogu moodulis saab kindlaks määrata arvuti käitumise eri olukordades, mis võimaldab energiat maksimaalselt säästlikult kasutada.

Powerdevil toimib ainult koostöös Solidiga ja on lõimitud töölauga. Kui märguanded kõrvale jätta, ei pane selle töötamist tähelegi. Lisaks kontrollib Powerdevil kõigepealt sinu süsteemi omadusi, nii et selles moodulis näeb ainult selliseid valikuid, mis sobivad sinu süsteemile. Neist annab ülevaate lehekülg Võimalused.

Pane tähele, et PowerDevil ei polli sinu süsteemi. See tähendab, et energia säästmisel ei kulutata täiendavalt energiat, nagu teevad mõned voolutarbe haldurid.

### Üldised seadistused

Siin saab seadistada mõningaid üldisi asju.

#### Seadistused ja profiilid

Ekraani lukustamine taastamisel

  Kastikese märkimisel on ekraan lukustatud alati, kui pärast passiivseisundisse minekut arvuti taas aktiveeritakse.

Ekraani energiasäästuga tegeleb PowerDevil

  Kasti märkimisel tegeleb PowerDevil ekraani energiasäästmisega DPMS vahendusel. Kui soovid kasutada profiili muutmisel erinevaid ekraani energiasäästu intervalle, on mõtet see sisse lülitada. Vastasel juhul kasutatakse kindlaks määratud intervalle, nagu need on määratud moodulis Monitor.

Märguannete lubamine

  Kasti märkimisel antakse passiivse hüpikaknaga teada PowerDevili oleku muutustest, kui näiteks ekraan lukustatakse või profiili muudetakse.

Hoiatuste lubamine

  Kasti märkimisel antakse passiivse hüpikaknaga teada PowerDevili hoiatustest, kui näiteks aku hakkab tühjaks saama või vooluvõrgu adapter eemaldatakse. Väga soovitatav on see valik sisse lülitada.

Seadista märguandeid...

  Kui soovid märguandeid täpsemalt määrata, saab neid sellele nupule klõpsates lähemalt seadistada.

Enne passiivseisundisse minekut oodatakse

  Kasti märkimisel ei võeta passiivseisundi toimingu automaatsel väljakutsumisel (kui näiteks süsteem on olnud pikka aega jõude või kaas suletakse) seda otsekohe ette, vaid oodatakse kerimiskastis määratud sekundite võrra enne toimingu sooritamist. Ühtlasi näidatakse märguannet ja kui sellele klõpsata, toiming tühistatakse. See valik on abiks siis, kui soovid vältida automaatset passiivseisundisse minekut.

Profiilide omistamine

  Selles sektsioonis saab omistada profiile teatavatele olukordadele. Profiile muuta ja uusi profiile luua saab leheküljel Profiilide muutmine. Iga kord, kui mõni sündmus aset leiab, aktiveeritakse valitud profiil.

#### Muud aku seadistused

Aku madalaks tasemeks on

  Siin saab määrata aku täituvuse protsendi, millest allapoole loetakse täituvust madalaks.

Aku hoiatustasemeks on

  Siin saab määrata aku täituvuse protsendi, millest allapoole hoiatatakse aku tühjenemise eest.

Aku kriitiliseks tasemeks on

  Siin saab määrata aku täituvuse protsendi, millest allapoole loetakse aku täituvust juba kriitiliseks.

Kui aku on jõudnud kriitilisele tasemele

  Siin saab määrata toimingu, mis võetakse ette, kui aku täituvus on jõudnud kriitilisele tasemele.

### Profiilide muutmine

Sellel leheküljel saab muuta, luua ja kustutada PowerDevili profiile. Vasakul asuv loend näitab kõiki saadaolevaid profiile. Vali neist see, mida soovid muuta, ning redigeeri selle valikuid (mida kirjeldatakse allpool) paremal asuvas sektsioonis. Profiile saab luua või kustutada loendi all asuvate nuppudega, samuti saab faili salvestatud profiile importida ning olemasolevaid profiile failina salvestada.

Iga profiili all saab seadistada üsna mitmeid asju. Valikud on jagatud kolme sektsiooni.

#### Tegevused

Töölaua efektide keelamine, kui need on aktiivsed

  &kwin;i töölaua efektid keelatakse, kui need on aktiivsed. Need lubatakse uuesti, kui laaditakse profiil, milles see valik pole sisse lülitatud.

Ekraani tumendamine, kui jõude on oldud enam kui

  Kasti märkimisel tumendatakse ekraani üha enam kuni heleduseni 0 pärast seda, kui on möödunud kerimiskastis määratud aeg.

Kui süsteem on jõude rohkem kui

  Kerimiskastis määratud aja möödumisel võetakse ette liitkastis määratud toiming. Kui sa ei soovi, et midagi ette võetaks, vali "Ei tehta midagi".

Kui sülearvuti ekraan on suletud

  Siin saab määrata toimingu, mis võetakse ette sülearvuti kaane sulgemisel.

Kui vajutatakse toitenuppu

  Siin saab määrata toimingu, mis võetakse ette arvuti toitenupu vajutamisel.

Kui vajutatakse unenuppu

  Siin saab määrata toimingu, mis võetakse ette arvuti unenupu vajutamisel.

#### Ekraan

Heledus

  Siin saab määrata ekraani heleduse.

Ekraani voolutarbe halduse lubamine

  Siin saab määrata monitori energiasäästu tingimused. Selle sektsiooni jaoks on vajalik DPMS toetus, mille olemasolu süsteemis saab kontrollida võimaluste leheküljel.

  Märkekastiga saab määrata, kas DPMS toetus on sisse lülitatud või mitte. Kui selle aktiveerid, saab allpool kerimiskastidega määrata intervallid. Samuti saab vältida monitori minemist teatavasse olekusse, kui jätta vastav kastike märkimata.

#### Protsessor ja süsteem

Siin saab kindlaks määrata protsessorite haldamise ja süsteemi seadistuste eelistused.

Järgmiste CPU-de väljalülitamine

  Siin näeb saadaolevate protsessorite (CPU) loendit. Kui mõni kastike on märgitud, tähendab see vastava protsessori toetuse väljalülitamist. Kui soovid, et protsessor oleks lubatud, eemalda märge.

Protsessori sageduse skaleerimise reegel

  Siin saab määrata, millist protsessori voolutarbe regulaatorit kasutatakse. Enamasti on õige valik "nõudmisel".

Süsteemi energiasäästu skeem

  Siin saab määrata süsteemis kasutatava energiasäästu skeemi.

Profiili laadimisel käivitatakse

  Siin saab määrata skripti, mis käivitatakse profiili laadimisel.

### Võimalused

Sellel leheküljel näeb süsteemi võimalusi. Kui staatus on korras, töötab seadistus probleemideta ning PowerDevil toimib parimaid valikuid kasutades. Kui leitakse mingeid probleeme, näidatakse hoiatust ja võimaluse korral ka lahendust.

PowerDevil suudab enamasti probleemid ise lahendada. Enamasti on vaja ainult klõpsata pakutavale nupule, ehkki mõnikord võivad muret tekitada ka sellised asjad, nagu rakenduste kompileerimine ilma teatava komponendi toetuseta. Sel juhul ei paku PowerDevil lahendust, vaid annab lihtsalt probleemist teada.

## PowerDevili käivitaja

PowerDevilit saab käsitsi juhtida &krunner;i (&Alt;F2) vahendusel. See muudab profiili, heleduse, voolutarbe regulaatori ja muudegi asjade muutmise palju lihtsamaks ja kiiremaks. Käivitajas saab kasutada mitmeid võtmesõnu funktsioonide rakendamiseks.

### Käivitaja võtmesõnad

Toome siin ära võtmesõnad, mida saab sisestada &krunner;isse teatavate PowerDevili toimingute sooritamiseks.

voolutarbe profiil

  Selle võtmesõna abil saab käsitsi valida kasutatava profiili. Kõiki saadaolevaid profiile näidatakse &krunner;i vastetena.

voolutarbe regulaator

  Selle võtmesõnaga saab käsitsi määrata protsessori sageduse regulaatori. Saadaolevaid regulaatoreid näidatakse &krunner;i vastetena.

voolutarbe skeem

  See võimaldab käsitsi määrata süsteemi energiasäästu skeemi. Saadaolevaid skeeme näidatakse &krunner;i vastetena.

ekraani heledus

  See võtmesõna võimaldab juhtida ekraani heledust. Ainult võtmesõna sisestades näidatakse &krunner;i vastetena mõningaid levinumaid toiminguid, Kui sisestad aga võtmesõna järele väärtuse (&eg;: `ekraani heledus 50`), määratakses heledusele sisestatud väärtus.

passiivseisund

  Selle võtmesõnaga saab viia arvuti passiivseisundisse. Saadaolevaid passiivseisundi viise näidatakse &krunner;i vastetena.