# &kde; seadistamine

Kuidas määrata keel, mida &kde; peaks kasutama?

Keele määramiseks, mida &kde; peaks näidatavates teadetes kasutama, on kaks viisi:

&kde; juhtimiskeskuse abil

  Käivita &kde; juhtimiskeskus ja vali Riik & hõlbustus ning Riik & keel. Seal saad valida keele ja oma asukoha. Kui &kde; ei leia esimesena valitud keele tõlget, siis taandub ta vaikekeelele, milleks on tavaliselt (Ameerika) inglise keel.

  &kde; juhtimiskeskuse kasutamine on soovitatav moodus muuta &kde; keelt.

Keskkonnamuutuja `KDE_LANG` abil

  Teine viis kasutab süsteemi standardset lokaliseeringuseadistust. Keele valimiseks määra sobiv keskkonnamuutuja `KDE_LANG`. Kui sinu shell on näiteks bash, siis saad määrata kasutatavaks keeleks eesti keele käsuga ``export` `KDE_LANG`=et`.

Kas &kde;s on võimalik klaviatuuri vahetada (rahvusvaheliste klaviatuuride jaoks)?

Jah, seda saab seadistada dialoogis &kde; juhtimiskeskus Riik & hõlbustus Klaviatuuripaigutus.

Kuidas asendada standardne tekstipõhine sisselogimine &kde; sisselogimisdialoogiga?

Sinu distributsioon/&UNIX; variant võib selle muutmiseks tarvitada omaenda vahendeid (&eg; &SuSE; &Linux; kasutab rakendust YaST). See on tõenäoliselt kõige turvalisem viis &kde; sisselogimisakent kasutada. Kui sa aga mingil põhjusel sellist vahendit kasutada ei soovi, siis on abiks järgnevad juhised.

Selleks tuleb esmalt muuta xdm käivitustaseme väärtust (5 &RedHat; ja &SuSE; süsteemides) faili `/etc/inittab` redigeerides. Failis peaks leiduma rida `id:3:initdefault:`. Muuda see järgmiseks `id:5:initdefault:`. Faili lõpus kommenteeri välja rida `x:5:respawn:/usr/bin/x11/xdm -nodaemon` ja asenda see järgmisega `x:5:respawn:/opt/kde/bin/kdm -nodaemon`.

&kdm;i asukoht võib olenevalt süsteemist erineda.

Et muudatused kohe rakenduksid, anna shellis käsk `init 5` (&RedHat; süsteemides).

Graafilist sisselogimisakent on üsna riskantne initsialiseerida ilma eelnevalt kontrollimata, kuidas see töötab. Kui see ei tööta, võib tee tagasi olla päris pikk ja vaevaderohke...

FreeBSD puhul tuleks redigeerida faili `/etc/ttys` ja muuta seal rida, mis näeb välja umbes selline

    ttyv8   "/usr/X11R6/bin/xdm -nodaemon"  xterm   off secure

, kirjutades selle asemele `ttyv8 "/usr/local/bin/kdm -nodaemon" xterm off secure`.

Ma tahaksin, et saaksin klõpsata &HVN;ga ükspuha kus töölaual ja näha siis K menüüd.

Ava &kde; juhtimiskeskus ja vali Töölaud Käitumine. Siin saab määrata, mida hiireklõpsud töölaual teevad. Et üks klõps &HVN;ga avaks K menüü, muuda kirjet pealkirjaga Vasak nupp nii, et selle väärtus oleks Rakenduste menüü.

Kust leida infot &kde; teemade kohta?

Väga palju teemasid ja muud asjakohast pakub veebilehekülg http://www.kde-look.org.

Kuidas muuta &MIME; tüüpe?

Kui kasutad &konqueror;i, siis ava kõigepealt &konqueror;i aken ja vali Seadistused Konquerori seadistamine ning ilmuvas dialoogis Failiseosed. Otsi üles tüüp, mida soovid muuta (&eg; `text/english` või `image/gif`) ja määra rakenduste eelistused sellises järjekorras, nagu sulle meeldib.

&kde; (&kdm;) ei suuda lugeda minu faili `.bash_profile`!

Sisselogimise haldurid xdm ja &kdm; ei käivita logimisshelli, nii et infot failidest `.profile`, `.bash_profile` &etc; ei hangita. Kui kasutaja end sisse logib, annab xdm administraatorina käsu `Xstartup` ja seejärel kasutajana `Xsession`. Seepärast on igati tavapärane lisada kasutajaprofiilist info hankimiseks lauseid faili `Xsession`. Redigeeri palun oma faile `Xsession` ja `.xsession`.

Kuidas kasutada &TrueType; fonte &kde;s?

Selleks tuleb paigaldada &TrueType; fontide tugi &X-Window; seadistusse. Uuri asja lähemalt internetist: fontide kohta x.themes.org ja fondiserverite kohta xfsft: &TrueType; fontide toetus X11-le või X-&TrueType; serveri projekti kodulehekülg.

Kui sul on hulganisti &Microsoft; &Windows; &TrueType; fonte, siis redigeeri faili `XF86Config` fontide hankimiseks fontide kataloogist. Seejärel anna &kde;le fondihalduriga korraldus kasutada neid uusi fonte.

Kas &kde;s on võimalik sisestada, näidata ja kasutada eurosümbolit?

Jah ja ei. Täpsemalt loe internetist: http://www.koffice.org/kword/euro.php.

Kuidas panna programm käivituma &kde; käivitumisel?

Selleks on mitu võimalust. Kui soovid ainult panna tööle mõned skriptid, mis määravad näiteks keskkonnamuutujaid (näiteks programmide `gpg-agent`, `ssh-agent` ja muude selliste käivitamiseks), aseta need skriptid kataloogi `$`KDEHOME`/env/` ja kontrolli, et nende nime lõpus ikka seisaks `.sh`. $`KDEHOME` on tavaliselt kataloog nimega `.kde` (pane tähele alguses seisvat punkti) sinu kodukataloogis. Kui soovid, et skripte tarvitataks kõigi &kde; kasutajate korral, tuleb need lisada kataloogi `$`KDEDIR`/env/`, kus $`KDEDIR` on prefiks, millega &kde; süsteemi paigaldati (selle saab teada käsuga ``kde-config` --prefix`).

Kui soovid käivitada programmi pärast &kde; käivitumist, tasuks pruukida kataloogi `Autostart`. Kirjete lisamiseks kataloogi `Autostart`:

1. Ava &konqueror;.

2. Vali menüükäsk Liikumine Autostart .

3. Klõpsa aknas hiire parema nupuga ja vali ilmuvast menüüst Loo uus Fail Viit rakendusele .

4. Klõpsa ilmuvas aknas kaardile Rakendus ja sisesta käivitatava käsu nimi väljale Käsk.

Kas on võimalik, et korraga on sisse logitud üle ühe kasutaja? Kas &kde; saab hakkama kasutaja kiire vahetamisega?

Kui soovid, et ühes ja samas arvutis oleks korraga võimalik sisse logida mitmel kasutajal (vahel nimetatakse seda kasutaja kiire vahetamise võimaluseks), tuleb programmile, mis sisselogimisega tegeleb, anda teada, et see kasutaks vajaduse korral korraga mitut seanssi (ehk kuva (display), kui pruukida &X-Window; terminit).

&kde;-s kannab see programm nime &kdm;, mis tähendabki &kde; sisselogimishaldurit (inglise keeles &kde; Display Manager). Kui sa ei kasuta siselogimisdialoogina &kdm;i, tuleks uurida vastava programmi dokumentatsioonist, mil moel on võimalik kasutada mitut seanssi.

Vaikimisi seadistatakse see, kas &kdm; toetab sinu süsteemis (praegu ainult Linuxi korral) virtuaalseid terminale või mitte, juba süsteemi paigaldamise ajal. Kui seda automaatselt ei teha, uuri &kdm;-i käsiraamatu osa Püsivate &X-Server;ite määramine. Pärast faili kdmrc muutmist tuleb sellest ka &kdm;-ile teada anda, milleks anna korraldus `killall -HUP kdm`.