# &lokalize; käsiraamat

Nick
Shaforostoff

    shaforostoff@kde.ru

Marek
Laane

    bald@smail.ee

Tõlge eesti keelde
2007-2009
Nick Shaforostoff
&FDLNotice;
2009-05-09
1.0

&lokalize; on tõlkeabisüsteem, mis seab rõhu tootlikkusele ja kvaliteedikontrollile. &lokalize; kasutab dokumentatsiooni korral tõlkimist lõikude ning &GUI; komponentide korral tõlkimist tõlkeüksuste kaupa.

&lokalize;
lokaliseerimine
l10n
internatsionaliseerimine
i18n
tõlkimine
globaliseerimine
g11n
XLIFF
gettext
OpenDocument
KBabel

## Sissejuhatus

&lokalize; esmakäivitusel on näha tühi projekti ülevaate kaart. Lokalize tööjärg eeldab alustamist projekti loomise või avamisega.

Tõlkimise käigus võib kergesti ette tulla vajadus tõlkida OpenDocument-faili. Sellisel juhul vali Projekt Loo uus projekt. Nõustaja palub kindlaks määrata lähtedokumendi, teisendab selle &lokalize; seesmiselt kasutatavasse vormingusse XLIFF ning loob vastava projekti.

KDE tõlkimisel on sul arvatavasti juba olema &lokalize; projektifail oma tõlkekataloogis (tavaliselt kannab see fail nime `index.lokalize`), kuid võib ka valida Projekt Loo uus projekt ning nõustaja laadib alla sinu keele tõlkefailid ja loob vastava projekti.

Tõlkefailid avatakse eraldi kaardil, kus on kaks suurt mitmerealist redigeerimisvälja ja hulk tööriistavaateid. Viimaseid võib pinusse seada (nagu kaarte), näidata eraldiseisvana või üldse peita. Tõlkefailid koosnevad teatavast hulgast inglise ja sihtkeele paaridest, mida nimetatakse kirjeteks. Reeglina on üks kirje kas kasutajaliidese string või dokumentatsiooni lõik. Esimene suur redigeerimisväli näitab paari originaalkeelset osa, teine selle tõlget. Kirjete vahel saab liikuda kataloogipuu vaate või klahvide Page Down ja Page Up abil.

Tootlikkuse huvides on väga mõistlik õppida selgeks kiirklahvid, sest menüüde ja tööriistaribade kasutamine on üldiselt aeganõudvam. Näiteks saab kiirklahviga &Ctrl;L lülituda kiiresti kiirotsingureale tõlkeühikute vaates, et filtreerida vajadusel kirjete nimekirja. Pärast seda võib vajutada klahvi Page Down, et filtreeritud nimekirjas edasi liikuda.

Kirje võib olla tõlgitud või tõlkimata. Tõlgitud kirje võib olla heakskiidetud või heaks kiitmata (viimase asemel on mõnikord kasutusel ka mõisted kahtlane ja pooleli). Kui kirje on heaks kiitmata, näidatakse tõlget kaldkirjas. &lokalize; võimaldab hõlpsalt liikuda kirjete vahel vastavalt nende olekule. Kiirklahvid leiab menüüst Liikumine. Liikudes käsitletakse tõlkimata kirjeid heaks kiitmata kirjetena. Samuti võib kasutada tõlkeühikute vaate filtreerimisvalikuid. Klahvi Page Down abil saab filtreeritud vaates liikuda järgmisele kirjele.

Kui töötad XLIFF-vormingus tõlkefailidega (nagu see on kindlasti siis, kui tõlgid mõnda OpenDocument-faili), on olekuid rohkemgi (uus, vajab ülevaatamist, heakskiidetud jne.). Neid võib valida tööriistaribal paikneva nupu Heakskiidetud rippmenüüst. See, kas olekut tõlgendatakse kui valmis või kui pooleli, sõltub aktiivsest tööfaasist (tõlkimine, korrektuur, heakskiitmine). Vaikimisi faas omakorda sõltub sinu rollist projektis (mis määratakse kindlaks projekti seadistustes). Iga kirje sisaldab tavaliselt teavet faasi kohta, millal seda viimati muudeti, ning iga faasi korral logitakse selle omanik faili.

## Projektid

Projektid on üks &lokalize; tähtsamaid kontseptsioone. Projekt kujutab endast faili, mis sisaldab asukohti, katalooge tõlgete ja mallidega ning teisi faile: sõnastikufail, automatiseerimisskriptid, tõlkemälu. Kui &lokalize; avab faili, ilma et projekt oleks laaditud, otsib rakendus eellaskataloogides (kuni neli taset kõrgemale) projektifaili. Kui aga käivitad &lokalize; käsurealt, võid projektifaili kindlaks määrata võtmega `--project`.

Iga projekti puhul saab valida oma rolli selles (tõlkija, korrektor, hindaja), mis omakorda mõjutab tööfaasi, mille &lokalize; määrab sulle automaatselt mis tahes faili redigeerimisel.

Erinevalt projektifailidest, sõnastikust ja skriptidest ei jagata tõlkemälu projekti liikmete vahel, sest see luuakse ja salvestatakse kasutaja kodukataloogis. See tähendab, et kõigi projektide tõlkemälud salvestatakse ühte kataloogi ning ühe projekti tõlkemälu saab kasutada ka teistes avatavates projektides.

### Projekti ülevaate kaart

Projekti ülevaate kaart näitab failipuud ühes aktiivse projekti statistikaga, näiteks valmis tõlgete protsendi ja viimase tõlkija nimega. Samuti saab seal valida mõne faili, mis avatakse &lokalize; akna uues kaardis.

## Sõnastik

Kindlasti on sul ette tulnud, et pead ühte ja sama teksti mitu korda aina uuesti sisestama ja niimoodi märksa rohkem aega kulutama, kui näiteks lihtsalt olemasoleva teksti kopeerimisega. Nüüd on aga sul vaja lihtsalt leida vajalik tekst sõnastikuvaates ja see kiirklahviga sisestada.

Loomulikult tuleb sõnastik fraasidega kõigepealt täita. &lokalize; pakub selleks mugatav sõnastiku redaktorit, mis võimaldab otsida kogu sõnastikus.

Sõnastikuvaade all paremal nurgas näitab aktiivse kirjega sobivaid sõnastiku kirjeid
Sõnastikuvaade all paremal nurgas näitab aktiivse kirjega sobivaid sõnastiku kirjeid

## Tõlkemälu

Tõlkemälu vaade võimaldab lohistada näiteks Dolphinist mõne faili vaatesse ning mõne minuti pärast hakatakse kirjete vahetamisel näitama tõlkepakkumisi. Pakkumise lisamiseks tõlkesse kasuta kiirklahve &Ctrl;1, &Ctrl;2 ja nii edasi sõltuvalt pakkumise numbrist.

Klahvi F7 vajutamisel avatakse eraldi tõlkemälu kaart, kus saab teha tõlkemälus kõikvõimalikke päringuid. Otsingutulemusele klõpsates avatakse vastava faili vastav kirje. Kui soovid kiiresti avada mõne projekti faili (nii et see lisatakse tõlkemälusse), siis kirjuta projekti ülevaate sirvimise asemel see hoopis väljale Failimask, lisades ka '*'.

Tõlkemälu mootor indekseerib kõik kirjed, kaasa arvatud kahtlased ja tõlkimata kirjed. Sel moel asendab see igati failides otsimise võimalust, mis nõuab kõigi projekti failide läbiuurimist igal kasutamiskorral.

&lokalize; aktiivse kirje tõlkemälust otsingu tulemustega
&lokalize; aktiivse kirje tõlkemälust otsingu tulemustega

## Tõlke sünkroniseerimise võimalused

Sünkroniseerimisrežiim (varasema nimetusega ühendamisrežiim) säästab tublisti aega eriti juhtudel, mil kaks või enam tõlkijat töötavad korraga ühe fiali kallal või kui tuleb korraga hallata tarkvaratõlkeid mitmes eri harus.

&lokalize; võimaldab kiiresti liikuda läbi omavahel erinevate kirjete ning näitab sõna-sõnalt kõiki erinevusi. Samuti pakub &lokalize; kaht sünkroniseerimisvaadet: esmane sünkroniseerimine ja teisene sünkroniseerimine. Need on muidu sarnased, kuid esimest kasutatakse tavaliselt tõlgete ühendamiseks, teist aga kahe haru tõlgete sünkroniseerimiseks.

Kui oled kopeerinud tõlke lisafailist (selle sünkroniseerinud), kloonitakse kõik muutused, mida antud kirjega ette võtad, ka tagasi lisafaili.

### Ühendamine

Sünkroniseerimisrežiimi üks kasutamisvõimalusi on muudatuste läbivaatamine, mida on teinud mõni kaastöötaja, mis on eriti vajalik siis, kui sa pole päris kindel antud kaastöötaja tõlkekvaliteedis.

Ava baasfail ning lohista siis selle muudetud versioon esmase sünkroniseerimise vaatesse. Seejärel saad erinevusi sisaldavate kirjete vahel liikuda kiirklahvidega &Alt;Nool alla või &Alt;Nool üles (pane tähele, et kiirklahve võib kõigis &kde; rakendustes alati vastavalt oma soovidele ja vajadustele muuta).

&lokalize; kasutamine muutuste ühendamiseks
&lokalize; kasutamine muutuste ühendamiseks

### Kloonimine

Sünkroniseerimisrežiimi saab kasutada ka muutuste tegemiseks korraga kahes harus. Määra oma projekti seadistustes kindlaks haru kataloog, milleks peab olema vajaliku haru baaskataloog, ning teisese sünkroniseerimise vaade avab automaatselt haru vastavad failid. Seejärel kloonitakse kõik muutused, mida teed mõnes põhiharu failis, automaatselt ka määratud harusse (mõistagi on tingimuseks, et haru failis leiduks täpselt sama ingliskeelne string).

Kui näiteks töötad KDE tõlkimise kallal, võid määrata põhitõlgete kataloogiks `/home/xx/hacking/kde/trunk/l10n-kde4/SINU_KEEL` ja haru kataloogiks `/home/xx/hacking/kde/branches/stable/l10n-kde4/SINU_KEEL`. Loo &lokalize; projekt `/home/xx/hacking/kde/trunk/l10n-kde4/SINU_KEEL/project.lokalize` ja määra selle seadistustes kindlaks `BranchDir=../../../branches/stable/l10n-kde4/SINU_KEEL`. Seejärel võid töötada projekti kallal ning kõik su muutused tehakse nii põhitõlgetes kui ka harus.

### Alternatiivtõlked

Iga kirjega võib olla seotud mitu alternatiivtõlget. Need võivad tekkida näiteks faili uuendamisel, kui muudetakse veidi originaalteksti stringi. Sel juhul lisatakse vana tõlge koos vana originaalstringiga alternatiivtõlgete nimekirja, et need päris ära ei kaoks.

Tarkvara tõlkimisel kasutatakse tõlkefailide ettevalmistamiseks tavaliselt programmi gettext tööriistu. Kui originaalteksti muudetakse, uuendavad gettexti tööriistad tõlkefaile ja märgivad muudetud originaaltekstiga kirjed kahtlaseks (inglise keeles fuzzy, mõnel pool kasutatakse ka mõistet pooleli, inglise keeles non-ready). Sel juhul salvestatakse varasem tekst, et tõlkija võiks näha, mida täpselt on muudetud. &lokalize; lihtsustab veelgi tõlkija elu ning tõstab originaalteksti muudetud osad alternatiivtõlgete vaates esile.

&lokalize; pärast tõlke viimast ülevaatamist muudetud originaalteksti osade esiletõstmisega
&lokalize; pärast tõlke viimast ülevaatamist muudetud originaalteksti osade esiletõstmisega

## &lokalize; ja skriptid

&lokalize; on hõlpsasti laiendatav skriptidega, mida võib kirja panna mitmes skriptikeeles (sealhulgas Python ja JavaScript). Skriptid on tavaliselt lõimitud &lokalize; kasutajaliidesesse menüükirjetena, millele võib omistada ka kiirklahvi. Asukoht menüüs ja menüükirje nimi on kindlaks määratud vastavas .rc-failis. Projekti igal avamisel otsib &lokalize; kataloogist `PROJEKTIKATALOOG/lokalize-scripts` .rc-faile ning lisab need puhvrifaili `PROJEKTIKATALOOG/lokalize-scripts/scripts.rc` (eristamise mõte on see, et viimati mainitud kataloogi ei lisatakse projekti versioonikontrollisüsteemi). RC-failid sisaldavad ka skriptide asukohti kas suhtelisena .rc-faili kataloogi suhtes või siis süsteemsete skriptide kataloogis - mõlemad uuritakse läbi (tegelikult peaksid asukohad olema suhtelised, kui soovid ikka jagada .rc-faili teiste projekti liikmetega). Nii võib näiteks panna skripti `../../scripts/lokalize/opensrc.py` laadima skripti globaalsest kde-l10n skriptikataloogist (s.t kataloogis, mis pole otseselt seotud sinu keelega).

RC-failide näiteid võib leida &lokalize; paigalduskataloogist (tavaliselt `/usr/share/kde4/apps/lokalize/scripts/`) ja KDE hoidlast. Siit leiab rohkem skriptinäiteid, sealhulgas JavaScripti-põhise `check-gui.js`, mis käivitub automaatsel igal faili salvestamisel. Kui oled tuttav Pythoni või JavaScriptiga, ei tohiks kood vähimaidki raskusi valmistada.

Allpool on toodud viited API-le. Kõike, mis on märgitud kui Q_SCRIPTABLE, saab kasutada skriptides. Objekti Editor API Objekti Lokalize API Objekti Project API

## Autorid ja litsents

&lokalize;

Rakenduse autoriõigus © 2007-2009: Nick Shaforostoff shaforostoff@kde.ru

Osa koodi on pärit &lokalize; eelkäijast &kbabel;.

Dokumentatsiooni autoriõigus © 2007-2009: Nick Shaforostoff shaforostoff@kde.ru

Autor:

- Nick Shaforostoff shaforostoff AT kde.ru

Täpsemat teavet leiab &lokalize; koduleheküljelt.

Tõlge eesti keelde: Marek Laane bald@smail.ee

&underFDL; &underGPL;

&documentation.index;