# &superkaramba; käsiraamat

Hans
Karlsson
karlsson.h@home.se
Marek
Laane

    bald@starman.ee

Tõlge eesti keelde
2005
Hans Karlsson
2005-08-04
0.3.5
&FDLNotice;

&superkaramba; on tööriist, millega saad hõlpsasti luua &kde; töölauale interaktiivseid vidinaid.

KDE
töölaud
karamba

## Küsimused, vastused ja vihjed

### Korduma kippuvad küsimused

### Paigaldamine

Kust leida &superkaramba; RPM-pakette?

&superkaramba; veebilehekülg () toob ära mitme distributsiooni RPM-pakettide nimekirja, mida meile on saatnud kasutajad. Lisaks sellele leiab neid saidilt kde-look.org ning &superkaramba; abifoorumilt.

Kompileerimisel tekib selline viga:

    Python.h: No such file or directory

Paigaldada tuleb tarkvarapakett `python-devel`. Kui see on paigaldatud, anna uuesti käsud `./configure` ja `make`.

Kompileerimisel tekib selline viga:

    cannot find -lselinux

Paigaldada tuleb tarkvarapakett `libselinux-devel`. Kui see on paigaldatud, anna uuesti käsud `./configure` ja `make`.

Pärast käske `./configure`, `make` ja `make install` ei olnud &superkaramba; käivitatav fail sugugi seal, kus seda võinuks oodata. Kui üritan käsurealt käivitada `superkaramba`, saan veateate `command not found`.

Mõnes distributsioonis kasutab `./configure` vaikimisi prefiksit, mis ei pruugi olla just selline, nagu sa ootad. Näiteks &Mandrake; kasutabvaikimisi prefiksina `/usr/local/kde` ning käivitatav fail on paigaldatud kataloogi `/usr/local/kde/bin`.

Selle olukorra parandamiseks saab aga üht-teist ette võtta.

Võid anda käsu `./configure `--prefix=/usr``, et määrata enda eelistatud prefiks, ning seejärel anda uuesti käsud `make` ja `make install`. Soovi korral võid luua nimeviida enda eelistatud kataloogile või siis ka lisada paigalduskataloogi oma keskkonnamuutujasse $`PATH`.

### Üldine

Kuidas saada lahti &kde; paneelist? Või peab &kicker; kindlasti töötama?

Paljud teemad sõltuvad &kicker;ist ega tööta väga edukalt ilma selleta. Kui sa ei soovi oma töölaual &kicker;it näha, võib selle ennast automaatselt peitma panna. Veel üks võimalus on muuta automaatse peitmise seadistust failis `~/.kde/share/autostart/panel.desktop`. Täpsemalt räägib sellest Wiki lehekülg salajaste seadistuste kohta.

Kas saab kasutada süsteemse salve teemat, kui samal ajal töötab &kicker;i süsteemne salv?

Seda ei ole soovitatav teha. Kui paned tööle süsteemset salve kasutatava teema ajal, mil töötab ka Kickeri süsteemne salv, varastab teema kõik esialgse süsteemse salve ikoonid. Põhjuseks on see, et &kde; ja Gnome süsteemse salve ikoonid on tegelikult pisikesed aknad ja et neist töötab ainult üks eksemplar. Kui soovid käivitada süsteemse salve teema, oleks mõistlikum eelnevalt süsteemne salv &kicker;ist eemaldada.

Kuidas panna oma teemad automaatselt tööle kohe käivitamisel?

Lülita &juhtimiskeskus;es sisse &kde; seansitoetus. Kui see on sees, käivitatakse automaatselt kõik teemad, mis töötasid siis, kui kui sa välja logisid. Mõne teema korral tuleb küll klõpsata &HPNga; ja teema uuesti laadida, et seadistustefail sinu kodukataloogi kirjutataks.

Veel üks võimalus on luua töölauaseadistustefail &kde; autostart-kataloogi.

Selle loomiseks ava tekstiredaktor ja pane kirja järgmine tekst:

    [Desktop Entry]
    Exec=superkaramba {teemafaili asukoht}.theme
    Name={teema nimi}
    Type=Application
    X-KDE-StartupNotify=false

Seejärel salvesta see failina `teema_nimi.desktop` autostart-kataloogi `$`KDEHOME`/Autostart/`.

Miks on käsk Redigeeri skripti mitteaktiivne, kui &HPN;ga teemale klõpsata?

Mõned &superkaramba; teemad ei kasuta Pythoni skripti. See on täiesti normaalne, need teemad töötavad ka ilma selleta väga edukalt. Kui aga teema kasutab Pythoni skripti, tähendab see seda, et &superkaramba; ei suuda skripti avada. Tavaliselt on põhjuseks mõni Pythoni viga. Käivita sel juhul teema käsurealt, kus peaksid nägema, milles viga seisneb.

Miks on käsk Seadista teemat mitteaktiivne, kui &HPN;ga teemale klõpsata?

Käsku Seadista teema saab kasutada ainult siis, kui teemal on midagi seadistada. Mõnel teemal pole midagi seadistada või siis kasutab see mingeid teisi võimalusi seadistamiseks.

### Probleemid

Minu teemad käivituvad igal &kde; käivitamisel erinevas kohas.

Sulge kõik &superkaramba; teemad ja kustuta kõik seansifailid kataloogis `$`KDEHOME`/share/config/session/`, mille alguses seisab &superkaramba;. Käivita &kde; uuesti ning siis ka oma teemad. Nüüd peaksid nad jääma õigesse kohta.

Minu teemade taust on must, mitte läbipaistev.

&kde; korral toimib läbipaistvus ainult siis, kui töölaua taustaks on tsentreeritud või skaleeritud pilt. Kui taust on lihtne värv või paanidena pilt, ei ole &superkaramba; teemad läbipaistvad. Gnome korral on teada probleem, et teemadel on must taust isegi siis, kui taustapilt on määratud. Paraku ei ole hetkel seda võimalik lahendada. Igas muus mõttes peaks teema igatahes toimima.

## Autorid ja litsents

&superkaramba; kirjutasid Adam Geitgey adam@rootnode.org ja Hans Karlsson karlsson.h@home.se.

Tõlge eesti keelde: Marek Laane bald@starman.ee

&underFDL; &underGPL;