&Anders.Lund; &Anders.Lund.mail;
Marek
Laane

    bald@starman.ee

Tõlge eesti keelde

# &kate; redaktori kasutamine

## Ülevaade

&kate; redaktor kujutab endast &kate; akna redigeerimisala. Sama redaktorit kasutab ka &kwrite; ning seda võib kasutada ka &konqueror;is tekstifailide näitamiseks, asugu need sinu arvutis või kuskil võrgus.

Redaktor koosneb järgmistest komponentidest:

Redigeerimisala

  See on koht, kus asub dokumendi tekst.

Kerimisribad

  Kerimisribad osutavad dokumendi teksti nähtava osa asukohale ning neid saab kasutada dokumendis liikumiseks. Kerimisriba kasutamine ei põhjusta siiski automaatselt kursori asukoha muutust.

  Kerimisribasid võib soovikohaselt näidata või varjata.

Ikoonipiire

  Ikoonipiire on väike riba redaktorist vasakul, mis näitab märgitud ridade kõrval väikest ikooni.

  Nähtava rea järjehoidja saab paigaldada või eemaldada hiire vasaku nupu klõpsuga rea kõrval asuval ikoonipiirdel.

  Ikooniriba saab näidata või varjata menüükäsuga Vaade Ikoonipiirde näitamine.

Reanumbrite paneel

  Reanumbrite paneel osutab dokumendi kõigi nähtavate ridade numbreid.

  Reanumbrite paneeli saab näidata või varjata menüükäsuga Vaade Reanumbrite näitamine.

Voltimispaneel

  Voltimispaneel võimaldab avada või sulgeda volditavaid tekstiridu. Volditavate piirkondade tuvastamine käib vastavalt dokumendi süntaksi esiletõstmise definitsioonis leiduvatele reeglitele.

### Selles peatükis on jutuks veel:

- Tekstis liikumine

- Valikute kasutamine

- Teksti kopeerimine ja asetamine

- Teksti otsimine ja asendamine

- Järjehoidjate kasutamine

- Teksti automaatne reamurdmine

- Automaatse treppimise kasutamine

## Tekstis liikumine

Tekstis liikumisel käitub &kate; nagu iga teine graafiline tekstiredaktor. Kursorit saab liigutada nooleklahvidega ning klahvidega Page Up, Page Down, Home ja End, millele võivad lisanduda muuteklahvid &Ctrl; ja &Shift;. Klahviga &Shift; saab alati teksti valida, klahvil &Ctrl; on aga erinevatele klahvidele mõnevõrra erinev tähendus:

- Klahvide Nool üles ja Nool alla puhul tähendab see kursori liigutamise asemel kerimist.

- Klahvide Nool vasakule ja Nool paremale puhul tähendab see märkide asemel sõnakaupa liikumist.

- Klahvide Page Up ja Page Down puhul tähendab see leheküljekaupa liikumise asemel liikumist nähtava ala vastavasse serva.

- Klahvide Home ja End puhul tähendab see liikumise asemel rea algusse või lõppu liikumist dokumendi algusse või lõppu.

&kate; võimaldab ka kiiresti hüpata sulu paarilise juurde: vii kursor sulumärgi juurde ja vajuta &Ctrl;6 ning liigudki antud sulu paarilise juurde.

Lisaks saab järjehoidjatega liikuda kiiresti enda määratud asukohta.

## Valikute kasutamine

&kate;s saab teksti valida kahel viisil: hiire ja klaviatuuri abil.

Hiirt eelistades hoia all hiire vasak nupp ja libista hiirekursor kohast, kust soovid valikut alustada, kohani, kus soovid selle lõpetada. Selle operatsiooniga ongi tekst valitud.

Topeltklõps sõnal valib selle sõna.

Kolmikklõps real valib terve rea.

Kui klõpsamise ajal hoida all klahvi &Shift;, valib see teksti järgmiselt:

- kui midagi ei olnud valitud, siis teksti sisestuskursori asukohast hiirekursori asukohani.

- kui midagi oli juba valitud, siis sealt alates (kaasa arvatud valitu) hiirekursori asukohani.

Kui teksti valitakse hiirt lohistades, kopeeritakse valitud tekst lõikepuhvrisse ja seda saab asetada, klõpsates hiire keskmise klahviga redaktoris või mõnes muus rakenduses, kuhu soovid teksti asetada.

Klaviatuuri eelistades hoia alla klahvi &Shift; ning rakenda liikumisklahve (nooleklahvid ning klahvid Page Up, Page Down, Home ja End). Võimalik on ka kombinatsioon klahviga &Ctrl;, mis laiendab tekstikursori liikumist.

Vaata ka samas peatükis sektsiooni Tekstis liikumine.

Sooritamaks aktiivse valiku kopeerimine, kasuta menüükäsku Redigeerimine Kopeeri või kiirklahvi (vaikimisi &Ctrl;C).

Andmaks käsku Tühista valik, kasuta menüükäsku Redigeerimine Tühista valik, kiirklahvi (vaikimisi &Ctrl;&Shift;A) või klõpsa redaktoris hiire vasaku nupuga.

### Blokivaliku kasutamine

Kui blokivalik on sisse lülitatud, saad sooritada tekstis vertikaalseid valikuid, mis tähendab teatud arvu veergude valimist mitmes reas. See võib olla kasulik näiteks tabulaatori abil eraldatud ridade puhul.

Blokivaliku saab sisse/välja lülitada menüükäsuga Redigeerimine Blokivaliku režiim. Vaikimisi kiirklahv on &Ctrl;&Shift;B .

### Valiku ülekirjutamine

Kui valiku ülekirjutamine on sisse lülitatud, põhjustab kirjutamine või teksti asetamine valitud teksti alal selle asendamise. Kui see ei ole sisse lülitatud, lisatakse uus tekst tekstikursori asukohta.

Vaikimisi on valiku ülekirjutamine sisse lülitatud.

Selle võimaluse muutmiseks kasuta seadistustedialoogi lehekülge Kursor ja valimine.

### Püsiva valiku kasutamine

Kui püsiv valik on sisse lülitatud, ei põhjusta märkide sisestamine või kursori liigutamine valiku tühistamist. See tähendab, et kursori võib liigutada valitud alalt mujale ja asuda teksti sisestama.

Vaikimisi on püsiv valik välja lülitatud.

Püsiva valiku saab sisse lülitada seadistustedialoogi leheküljel Kursor ja valimine.

Kui sisse on lülitatud nii püsiv valik kui valiku ülekirjutamine, põhjustab kirjutamine või teksti asetamine juhul, kui kursor asetseb valitud alal, nii teksti asendamist kui valiku tühistamist.

## Teksti kopeerimine ja asetamine

Teksti kopeerimiseks vali see ja kasuta menüükäsku Redigeerimine Kopeeri. Teksti valimine hiirega põhjustab samuti selle kopeerimise lõikepuhvrisse.

Lõikepuhvris asetseva teksti asetamiseks kasuta menüükäsku Redigeerimine Aseta.

Lisaks võib hiirega valitud teksti asetada, kui sooritada soovitud kohas klõps hiire keskmise nupuga.

Kui kasutad &kde; töölauda, võid asetada suvalises rakenduses varem kopeeritud teksti, kasutades süsteemse salve ikooni &klipper;.

## Teksti otsimine ja asendamine

### Otsimis- ja asendamisribad

&kate; võimaldab kasutada nii täpsustava otsingu kui ka võimsa otsimis- ja asendamisriba võimalusi, mis pakuvad võimalust sisestada asendatav tekst koos mõne lisavalikuga.

Ribad pakuvad järgmisi tavapäraseid võimalusi:

Otsing

  Siia saab sisestada otsimisstringi. Selle tõlgendamine sõltub mõningatest edaspidi kirjeldatavatest võimalustest.

Kõigi esiletõstmine

  Sisselülitamisel tõstetakse kogu dokumendis kõik vasted esile.

Tõstutundlik

  Sisselülitamisel piirdub otsing vastetega, mille kõigi tähtede tähesuurus (väikesed või suured tähed) on täpselt samasugused nagu otsingusõnal.

Kursorist alates

  Kui see on märgitud, algab otsing kursori asukohast, vastasel juhul dokumendi esimesest reast.

Võimas otsimis- ja asendamisriba pakub mõningaid lisavõimalusi:

Klaartekst

  Leitakse täpselt kõik otsingustringi vasted.

Terved sõnad

  Selle valimisel otsitakse ainult selliseid vasteid, mille puhul otsimisstringile vastab mõlemalt poolt eristatav sõna, mis ei tähenda tärki - ei mingit nähtavat märki ega realõppu.

Paojadad

  Selle valimisel saab kasutada nuppu Lisa, mis lubab lisada eelnevalt määratud nimekirjast otsingufraasi paojadasid.

Regulaaravaldis

  Selle valimisel tõlgendatakse otsimisstringi regulaaravaldisena. Samuti saab kasutada nuppu Lisa, mis lubab lisada eelnevalt määratud nimekirjast otsingufraasi regulaaravaldise elemente.

  Vaata lähemalt peatükki Regulaaravaldised.

Ainult valik

  Sisselülitamisel toimub otsimine ja asendamine ainult valitud tekstis.

### Teksti otsimine

Teksti otsimiseks käivita täpsustava otsingu riba kiirklahviga &Ctrl;F või menüükäsuga Redigeerimine Otsi...

See avab redaktoriakna allosas täpsustava otsingu riba. Riba vasakus servas on ikoon selle sulgemiseks, mille kõrval asub tekstikast, kuhu saab sisestada otsingusõna.

Otsingusõna sisestades hakatakse seda kohe otsima. Kui leitakse vaste, tõstetakse see esile ning kirje enda taust muutub heleroheliseks. Kui otsingusõnale tekstis vastet ei leita, annab sellest märku tekstikasti helepunane taust ning riba paremasse serva ilmuv teade Ei leitud.

Nuppudega Järgmine ja Eelmine saab hüpata dokumendis vastavalt järgmisele või eelmisele vastele.

Otsingu käitumist saab muuta mitmete eelnevalt kirjeldatud valikutega.

Paremas servas asuvale rohelisele noolele klõpsates saab avada võimsa otsimis- ja asendamisriba.

Viimase otsingu kordamiseks ilma võimsat otsinguriba avamata kasuta F3 Redigeerimine Otsi järgmine või &Shift;F3 Redigeerimine Otsi eelmine.

### Teksti asendamine

Teksti asendamiseks käivita võimas otsimis- ja asendamisriba menüükäsuga Redigeerimine Asenda või kiirklahviga &Ctrl;R.

Riba vasakus servas ülal asub ikoon selle sulgemiseks, mille kõrval paikneb väike tekstikast otsingusõna sisestamiseks.

Otsingurežiimi saab juhtida valikutega Klaartekst, Terved sõnad, Paojadad ja Regulaaravaldis, mida on kirjeldatud eespool.

Nuppudega Järgmine ja Eelmine saab hüpata dokumendis vastavalt järgmisele või eelmisele vastele.

Sisesta tekst, millega soovid leitut asendada, kasti Asendamine, ja klõpsa nupule Asenda ainult esile tõstetud teksti asendamiseks või Asenda kõik otsitud teksti asendamiseks kogu dokumendis. Kui märgitud on valik Kohatäitjate kasutamine, saab asendusteksti lisada spetsiaalseid elemente, klõpsates selleks nupule Lisa.

Otsimise ja asendamise käitumist saab muuta, kui valida vajalikud valikud riba paremal poolel.

Riba paremas servas asuvale rohelisele noolele klõpsates saab avada võimsa otsimis- ja asendamisriba.

Kui kasutad asendamisel teksti otsimiseks regulaaravaldisi, on sul võimalus tarvitada ka tagasiviitu avaldise sulgudes oleva alammustriga haaratud teksti taaskasutamiseks.

Nende kohta vaata lähemalt .

Kirjeldatuga toimetulevaid käske `find` (otsimine), `replace` (asendamine) ja `ifind` (täpsustav otsing) saab kasutada ka käsureal.

## Järjehoidjate kasutamine

Järjehoidjad võimaldavad märkida teatud ridu, et neid hiljem vajaduse korral hõlpsasti leida.

Järjehoidjaid võib reaga siduda või eemaldada kahel viisil:

- liigutades tekstikursori soovitud reale ja kasutades kas menüükäsku Järjehoidjad Sea järjehoidja või kiirklahviga &Ctrl;B.

- klõpsates rea kõrval asuval ikoonipiirdel.

Järjehoidjaid näeb menüüs Järjehoidjad. Iga järjehoidja on seal kättesaadav menüüelemendina, teda märgib reanumber ja selle rea mõned esimesed märgid. Tekstikursori liigutamiseks järjehoidjaga tähistatud rea algusesse ava menüü ja vali vajalik järjehoidja.

Järjehoidjate vahel liikumiseks või suundumiseks järgmisele/eelmisele järjehoidjale kasuta käske Järjehoidjad Järgmine (&Ctrl; PgDown) ja Järjehoidjad Eelmine (&Ctrl;PgUp ).

## Automaatne reamurdmine

See võimalus lubab teksti vormindada äärmiselt lihtsalt: read murtakse, nii et ükski rida ei ületa määratud tähtede arvu, kui ei esine just pikem ilma tühikuteta string.

Selle lubamiseks või keelamiseks tee või eemalda märge seadistustedialoogi lehekülje Redigeerimine kastist Staatiline reamurdmine.

Rea maksimumpikkuse määramiseks (maksimaalne märkide arv rea kohta) kasuta seadistustedialoogi lehekülje Redigeerimine valikut Reamurdmise veerg.

Kui see on sisse lülitatud, ilmnevad järgmised mõjud:

- kirjutamise ajal lisab redaktor automaatselt sunniviisilise reamurdmise märgi viimase tühiku järele enne rea maksimaalse pikkuse saavutamist.

- dokumendi laadimisel murrab redaktor read samal põhimõttel, et ükski rida ei oleks pikem lubatud maksimumist, kui neis muidugi esineb reamurdmist võimaldav tühik.

Praegu puudub võimalus määrata reamurdmine erinevatele dokumenditüüpidele, seda ei saa ka dokumendi tasandil lubada või keelata. Neid võimalusi rakendab &kate; tulevikus.

## Automaatse treppimise kasutamine

Kate redaktor pakub mitmeid automaatse treppimise viise vastavalt erinevatele tekstivormingutele. Sobiva režiimi saab valida menüüst Tööriistad Treppimine. Automaatse treppimise moodul pakub ka võimaluse Tööriistad Joonda, mis arvutab välja valitud või aktiivse rea taande. Nii on võimalik kogu dokumendi treppimine korraga teha, valides kogu teksti ja siis selle toimingu.

Kõik treppimisrežiimid kasutavad aktiivse dokumendi treppimisseadistusi.

Treppimisele on võimalik määrata mitmesuguseid muutujaid, sealhulgas saab seda teha seadistustedialoogi leheküljel Failitüübid kirjega Dokumendi muutujad.

### Võimalikud automaatse treppimise režiimid

Puudub

  Selle valimine lülitab automaatse treppimise täielikult välja.

Tavaline

  See režiim säilitab lihtsalt treppimise sellisena, nagu see esines eelmisel real, kui rida alustab midagi muud kui tühimärk. Seda saab kombineerida treppimise ja treppimise eemaldamise toimingutega, et anda tekstile just selline taane, nagu sulle meeldib või nagu sulle vaja.

C stiil

  Režiim C ja teistele sarnastele keeltele, näiteks C++, C#, Java, JavaScript ja nii edasi. See ei toimi skriptikeelte puhul (näiteks Perl või PHP).

SS C tsiil

  Alternatiivne režiim C ja sarnaste keelte jaoks, ka piirangud on samasugused.

Pythoni stiil

  Spetsiaalselt skriptikeelele Python mõeldud režiim.

XML

  Väga vahva XML-i automaatse treppimise režiim. Kuigi sul võib tekkida selline tahtmine, ära kasuta seda muulaadse HTML-i jaoks kui ainult XHTML, sest vana stiili HTML-siltidega see lihtsalt ei tööta (avatud siltidega nagu näiteks <br>)

Muutujaga treppimine

  Muutujaga treppimine on eksperimentaalne võimalus, mis võib tulevastes versioonides üle elada suuri muudatusi või ka üldse kaduda.

  Muutujaga treppimine on eriline selle poolest, et seda saab seadistada dokumendis (või failitüübi konfiguratsioonis) esinevaid muutujaid kasutades. Kasutada saab järgmisi muutujaid:

  var-indent-indent-after

    Regulaaravaldis, mis sunnib peale rea treppimise ühe ühiku võrra, kui leitakse esimene mittetühimärgist sobivus.

  var-indent-indent

    Regulaaravaldis, mis sunnib peale sobiva rea treppimise ühe ühiku võrra.

  var-indent-unindent

    Regulaaravaldis, mis sunnib peale rea treppimise eemaldamise ühe ühiku võrra, kui leitakse esimene mittetühimärgist sobivus.

  var-indent-triggerchars

    Sümbolite nimekiri, mis sunnivad peale treppimise ümberarvutamise kohe pärast nende sisestamist.

  var-indent-handle-couples

    Käsitletavate sulupaaride nimekiri. Suvaline sulgude, nurksulgude või looksulgude kombinatsioon. Iga tüüpi käsitletakse järgnevalt: kui eelmisel real esineb vasteta alustav sulg, lisatakse üks treppimisühik, kui aga vastega lõpetav sulg, siis eemaldatakse üks treppimisühik.

  var-indent-couple-attribute

    Vasteta alustavate/lõpetavate sulgude otsimisel arvestatakse ainult antud atribuudiga sümboleid. Väärtus peab olema atribuudi nimi süntaksi XML-failis, näiteks "Sümbol". Kui see ei ole määratud, kasutatakse atribuuti 0 (tavaliselt "Tavaline tekst").