# &kappname;i käsiraamat

Andreas
Zehender

    az@azweb.de

Eugene
Trounev

    eugene.trounev@gmail.com

Marek
Laane

    bald@smail.ee

Tõlge eesti keelde
1999
2000
&Andreas.Zehender;
&FDLNotice;
2007-11-14
&kappversion;

See käsiraamat kirjeldab mängu &kappname; versiooni &kappversion;.

KDE
kdegames
mäng
kspaceduel
arkaadmäng
kosmos
sõda
kaks mängijat
satelliit
tähesõjad
sõjad

## Sissejuhatus

### Mängu tüüp:

arkaadmäng

### Mängijate arv:

Kaks

&kappname;i idee on lihtne, aga köitev: mõlemad mängijad juhivad satelliidina ümber päikese tiirlevat kosmoselaeva. Eesmärk on kõrvaldada lõpuks vastase kosmoselaev. Ühes sellega on ellujäänud mängija ka võitja.

## Kuidas mängida

### Eesmärk:

hävitada vastase satelliit ja kaitsta enda oma hävitamise eest.

&kappname; alustab otse mängimisrežiimis, kuid tegutsemine algab alles siis, kui üks mängija sooritab esimese käigu.

### Märkus:

Kui vastase satelliiti juhib tehisaju, algab mäng alles siis, kui esimese käigu on teinud inimmängija.

&kappname; võimaldab juhtida laeva pöörlemist, kiirendust ja relvastust. Gravitatsioon tõmbab satelliiti pidevalt päikese poole. Kursil püsimiseks tuleb kohandada pöörlemist ja kiirendust.

### Märkus:

Päikesel liiga lähedale sattudes satelliit plahvatab.

Samal ajal tuleb silm peal hoida vastase liikumisel ning kasutada tema hävitamiseks relvi ehk kuule ja miine.

### Märkus:

Relvad võivad ühtmoodi kahjustada nii sinu vastast kui sind ennast.

## Mängureeglid, strateegia ja nõuanded

### &kappname;i mänguvälja ülevaade

&kappname;i mänguväli
&kappname;i mänguväli

- Mänguvälja kohal asuvad menüü- ja tööriistariba.

- &kappname;i akna keskse osa moodustab mänguväli.

- Paremal ja vasakul serval asuvad punase ja sinise mängija olekut näitavad kastikesed.

- Ülemises kastikeses on kirjas raketi löögipunktid.

- Keskmises kastikeses on kirjas järelejäänud energia kogus.

- Alumises kastikeses on kirjas, mitu võitu on mängija saavutanud.

- Mänguvälja all asub olekuriba.

### Vaikimisi kiirklahvid

Järgnev tabel näitab &kappname;i vaikimisi kiirklahve.

Toiming | Punane mängija | Sinine mängija
--- | --- | ---
Pööramine vasakule | S | Nool vasakule
Pööramine paremale | F | Nool paremale
Kiirendamine | E | Nool üles
Tulistamine | D | Nool alla
Mineerimine | A | Insert

#### Märkus:

Nende klahvide muutmise kohta vaata osa Mängu seadistamine.

### Reeglid

#### Energiapunktid

- Mõlemad mängijad juhivad üht raketti.

- Raketid võivad pöörelda, liikumist kiirendada, tulistada ja miine asetada.

- Raketil on teatud kogus energiat, mida tarvitatakse pöörlemiseks, kiirendamiseks, tulistamiseks ja miinide asetamiseks.

- Raketil on teatud kogus energiat.

- Rakett saab energiat oma päikesepaneelidelt. Saadava energia kogus sõltub sellest, kui kaugel on rakett päikesest ja milline on selle asend päikese suhtes

##### Märkus:

Päikesele lähemal saab energiat rohkem, kaugemal vähem. Täiskoguse energiat saab siis, kui päike paistab otse paneelidele ning vähem või üldse mitte, kui päike paistab paneelidele nurga all või küljelt.

#### Kuulid ja miinid

- Kuulid lendavad ümber päikese nagu rakettki.

- Miinid vajavad teatud kogust energiat oma positsioonil püsimiseks. Kui see otsa saab, langeb miin päikesesse.

- Päikeselähedased miinid vajavad rohkem energiat kui eemalasuvad miinid.

- Miine saab kuulidega hävitada.

- Vaikimisi on mõlemal raketil viis kuuli ja kolm miini.

#### Löögipunktid

- Kokkupõrge oma või vastase kuulide või miinidega kahandab raketi löögipunkte.

- Kui kaks raketti kokku põrkavad, hävib nõrgem ning tugevama löögipunktid vähenevad nõrgema laeva punktide võrra.

- Päikesesse langedes rakett hävib.

- Päikesega kokku põrgates satelliit hävib sõltumata sellest, kui palju on tal löögipunkte.

#### Jõuallikad

Aegajalt ilmuvad mänguväljale jõuallikad.

Neid on nelja tüüpi:

Miin

  Miinide maksimaalne arv suureneb.

Kuul

  Kuulide maksimaalne arv suureneb.

Energia (kollane kera)

  Mängija energia suureneb.

Kilp (sinine kera)

  Mängija saab löögipunkte.

## Liidese tutvustus

### Menüü Mäng

Menüüd Mäng saab kasutada mängu alustamiseks ja peatamiseks.

&Ctrl;N Mäng Uus

  Käivitab &kappname;i uue mängu.

&Ctrl;R Mäng Uus voor

  Käivitab käesoleval tasemel uue vooru.

P Mäng Paus

  Peatab mängu ja taaskäivitab selle.

&Ctrl;Q Mäng Välju

  Lõpetab &kappname;i töö.

### Menüü Seadistused

Seadistused Tööriistariba näitamine

  Kui on sisse lülitatud, on tööriistariba näha. Kui mitte, siis on see varjatud.

Seadistused Olekuriba näitamine

  Kui on sisse lülitatud, on olekuriba (riba ekraani allservas, mis annab mõningat tekstiinfot) näha. Kui mitte, siis on see varjatud.

Seadistused Kiirklahvide seadistamine...

  Võimaldab muuta &kappname;i kiirklahve, sealhulgas raketi juhtimist, tulistamist &etc;.

Seadistused Tööriistaribade seadistamine...

  Avab tavapärase &kde; tööriistaribade seadistamise dialoogi.

Seadistused &kappname;i seadistamine...

  Avab seadistustedialoogi, kus saab määrata paljusid mängu puudutavaid võimalusi. Vt. lähemalt osa Mängu seadistamine.

### Menüü Abi

&help.menu.documentation;

## Korduma kippuvad küsimused

Ma soovin muuta mängu välimust. On see võimalik?

Ei, praegu pakub &kappname; ainult üht teemat.

Tegin vea. Kas selle saab tagasi võtta?

Ei, &kappname; ei paku tagasivõtmise võimalust.

Ma ei saa aru, mida ma peaksin tegema! Kas mingeid vihjeid ei ole?

Ei, &kappname; ei paku vihjeid. Aga kui loed hoolikalt osa Mängureeglid, strateegia ja nõuanded, pole neid vajagi.

Ma pean mängust väljuma, aga mäng ei ole veel läbi. Kas ma saan oma seisu salvestada?

Ei, &kappname; ei paku salvestamise võimalust.

## Mängu seadistamine

### Klahvid

&kappname; kasutab mängimiseks teatud vaikeklahve. Nende nimekirja näeb osas Vaikimisi kiirklahvid.

Klahve saab seadistada menüükäsuga Seadistused Kiirklahvide seadistamine...

See avab dialoogi, kus saab seadistada kõiki kiirklahve, sealhulgas neid, mida kasutatakse raketi juhtimiseks, tulistamiseks ja mineerimiseks.

Siin näed, et mõlemal mängijal (sinisel ja punasel) on määratud viis kiirklahvi vastavalt tegevustele 'pööre vasakule', 'pööre paremale', 'kiirendus', 'tulistamine' ja 'mineerimine'.

Kui oled klahvide seadistamise lõpetanud, tuleb muutuste rakendamiseks vajutada nupule OK.

Kui soovid taastada vaikeklahvid, vajuta lihtsalt nupule Vaikeväärtused. Muutuste rakendamiseks vajuta OK.

Kui soovid tehtud muutustest loobuda ja naasta varem valitud klahvide juurde, klõpsa Loobu ja tehtud muutusi ei arvestatagi.

### Mängu seadistamine

Kõik &kappname;i mänguseadistused on muudetavad.

Kui soovid mänguseadistusi muuta, vali menüükäsk Seadistused&kappname;i seadistamine... .

See avab dialoogi, millel on kaks kaarti: Üldine ja Mäng. Esimene on üsna lihtne, teine aga jaguneb omakorda seitsmeks kaardiks.

Seadistused on koondatud erinevatesse konfiguratsioonidesse. Valida saab mitme eelnevalt määratud konfiguratsiooni seast.

Kui valid Kohandatud, saad kõik seadistused oma tahtmist mööda määrata.

Kui jätad Kohandatud valimata, ei saa sa neid seadistusi muuta.

Kui oled leidnud huvitava konfiguratsiooni, võiksid selle saata ka rakenduse autorile, et see oleks võimalik järgmise versiooniga juba kaasa panna (saata tuleb faili `~/.kde/share/config/kspaceduelrc` osa [Game]).

Kui oled seadistuste muutmise lõpetanud, vajuta nende rakendamiseks nupule OK.

Kui soovid taastada vaikeväärtusi, klõpsa nuppu Vaikeväärtused. Muutuste rakendamiseks vajuta OK.

Kui soovid tehtud muutustest loobuda ja naasta varem valitsenud seadistuste juurde, vajuta Loobu.

Seadistused on järgmised:

#### Üldine

Löögipunktid

  Nende kahe liuguriga saab määrata mõlema mängija löögipunktid, sealjuures on ühele neist edumaa andmiseks võimalik vastava mängija löögipunkte kahandada.

Värskendusaeg

  Aeg ekraani kahe värskendamise vahel (millisekundites). Kõik muud seadistused on värskendusajast sõltumatud.

Punane mängija

  Siin saab määrata, kas punast mängijat kontrollib AI, samuti valida selle mängija AI taseme. Eksperimenteeri tasemetega, kuni leiad endale sobiva.

Sinine mängija

  Siin käib kõik samamoodi, nagu äsjakirjeldatud punase mängija juures.

#### Mäng

Mängu kiirus

  Kogu mängu kiirus.

#### Kuul

Lasu kiirus

  Kuulide kiirus

Energiavajadus

  Üheks lasuks vajalik energiakogus.

Maks. hulk

  Maksimaalne kuulide arv, mis mängija kohta võib ekraanil olla.

Vigastusi

  Kui palju löögipunkte läheb kaotsi kuulitabamuse saamisel.

Eluiga

  Kuuli maksimaalne eluiga.

Taaslaadimise aeg

  Aeg, mida rakett vajab kuuli taaslaadimiseks.

#### Miin

Miini kütus

  Miini kütusekogus.

Energiavajadus

  Miini asetamiseks vajalik energiakogus.

Aktiveerimisaeg

  Aeg, mille kestel miin ei ole aktiivne.

Vigastusi

  Kui palju löögipunkte läheb kaotsi miinitabamuse saamisel.

Maks. hulk

  Maksimaalne miinide arv, mis mängija kohta võib ekraanil olla.

Taaslaadimise aeg

  Aeg, mis kulub raketil miini taaslaadimiseks.

#### Laev

Kiirendus

  Raketi kiirendus

Energiavajadus

  Raketi kiirendamiseks vajalik energiakogus.

Pöörlemiskiirus

  Kiirus, millega rakett pöörleb.

Energiavajadus

  Raketi pöörlemiseks vajalik energiakogus.

Kokkupõrke tagajärjed

  Kui palju löögipunkte läheb kaotsi kahe raketi kokkupõrkel.

#### Päike

Päikeseenergia

  Päikese tugevus. Mida suurem väärtus, seda kiiremini raketid energiat laadivad.

Gravitatsioon

  Päikese külgetõmbejõu tugevus.

#### Start

Positsioon X ja Positsioon Y

  Rakettide asukoht uue vooru algul. Raketid alustavad päikese vastaskülgedel.

Kiirus X ja Kiirus Y

  Kiirus uue vooru algul.

#### Jõuallikad

Ilmumise aeg

  Maksimaalne kahe jõuallika ilmumise vahele jääv aeg.

Eluiga

  Jõuallikate maksimaalne eluiga.

Energia

  Energiakogus, mida mängija saab jõuallikast.

Kilbi olukord

  Kui palju löögipunkte saab mängija kilbist.

## Autorid ja litsents

&kappname;

Rakenduse autoriõigus 1999-2000: &Andreas.Zehender; az@azweb.de

Dokumentatsiooni autoriõigus 2000: &Andreas.Zehender; az@azweb.de

Dokumentatsiooni uuendas &kde; &kappversion; tarbeks: &Mike.McBride; &Mike.McBride.mail;

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;

&documentation.index;